cyanic-selkie/wikianc huggingface dataset:
ขุนศึก (บันเทิงคดี)
เนื้อเรื่อง
ศึกที่ 8 พระยาศรีไสยณรงค์ที่ถูกส่งไปปกครองเมืองตะนาวศรีเป็นกบฏขึ้น สมเด็จพระเอกาทศรถเลย ยกทัพไปปราบโดยมีเสมาเป็นทัพหน้า เสมาเลยได้เลื่อนเป็น จมื่นแสนศึกสะท้าน องครักษ์ประจำพระองค์ ทำให้ชีวิตของเสมาดีกว่าเดิมมาก แถมสังกัดสมเด็จพระเอกาทศรถโดยตรง ไม่ต้องมีมูลนายอื่นทำให้มีศักดินามากมายกว่าขุนราม ซึ่งตอนนี้เป็น พระรามเดชะ และมีเงินมากกว่าขันที่เป็น ขุนณรงค์วิชิต หรือพุฒที่เป็น ขุนวิเศษสรไกร
ต่อมา ขันได้เลื่อนเป็น หลวงณรงค์วิชิต พุฒเป็น หลวงวิเศษสรไกร ทำให้ทั้งคู่หลงตัวเอง ไม่ยำเกรงขุนรามเหมือนแต่ก่อน ทำให้ความสัมพันธ์ของทั้งสามคนเลวร้ายลงไปอีก ต่างกับเสมาที่รอบคอบสุขุม ไม่บุ่มบ่ามเถียงคำไม่ตกฟากเหมือนเมื่อก่อน ทำให้ก้าวหน้าในหน้าที่การงานเป็นอย่างดี
ศึกที่ 9 สมเด็จพระนเรศวรมีพระราชดำริจะตีกรุงหงสาวดีคืนบ้าง เพราะตอนนี้กรุงหงสาวดี ไม่เป็นปึกแผ่น แตกแยกกันไปหมด เลยจะยกทัพบุกกรุงหงสาวดีเพื่อเป็นพระเกียรติยศ พระเจ้าตองอูได้ข่าว เลยแกล้งทำเป็นสวามิภักดิ์อยุธยา แล้วเข้าไปจับตัวพระเจ้า หงสาวดีมาที่ตองอูรวมทั้งขนสมบัติ ไพร่พลราษฎรมากมายมาด้วย แล้วเผาหงสาวดีจนราบเป็นหน้ากลอง กว่าสมเด็จพระนเรศวรจะเสด็จไปถึงก็ไม่เหลืออะไรแล้ว ทำให้สมเด็จพระนเรศวรทรงพิโรธมาก เพราะตั้งใจจะทำศึกเพื่อเป็นพระเกียรติยศสืบไป แต่พระเจ้าตองอูกลับใช้อุบายหลอกพระองค์แล้วยังเผาเมืองทิ้งอีก
สมเด็จพระนเรศวรเลยสั่งทัพไปบุกตองอูแทน ประกอบกับ ทัพไทยไม่ได้เตรียมเสบียงมาเผื่อตีตองอู เสบียงเลยขัดสนทำให้เสียหายหนักจนต้องยกทัพกลับ และศึกครั้งนี้เอง ที่ขัน พุฒ ทำงานผิดพลาดจนถูกลงโทษให้ออกจากราชการ ตรงข้ามกับเสมาที่ได้ขึ้นเป็น พระยามหาสงคราม ขันได้ก่อเรื่องอีกหลายอย่างแถมยังทำร้ายพี่ชายของขุนรามเดชะเพราะความโกรธ ด้วย ขุนรามเลยถอนหมั้นขันกับเรไรซะ เสมาเลยได้โอกาสทูลขอเรไรจากสมเด็จพระเอกาทศรถ ทั้งคู่จึงได้แต่งงานกันสมกับที่ต้องฝ่าฟันอุปสรรคร่วมกันมานาน
หลังจากแต่งงานไม่นาน พันอินทราชซึ่งตอนนี้เป็น หลวงพิมานมงคล ได้เสียชีวิตลงและฝากฝังให้เสมาดูแลศรีเมืองแทนตนด้วย เรไรเลยอนุญาตให้เสมารับศรีเมืองไว้เป็นภรรยาน้อยได้ ส่วนขันกับพุฒก็ทะเลาะกันรุนแรง เพราะพุฒใช้เส้นน้าชายไปสังกัดกรมกองใหม่โดยไม่บอกขัน แม่ของขันทนสงสารลูกไม่ได้ เลยไปขอให้เสมาช่วย เสมาลืมเรื่องเก่า ๆ ทำให้ขันซึ้งใจ ยอมรับผิดและทั้งคู่ก็กลายเป็นเพื่อนกัน
ละครเวที
ครั้งแรก ในปี พ.ศ. 2489 ได้สร้างเป็นละครเวทีแสดง ณ โรงละครศรีอยุธยา
ครั้งที่ 2 ในราว พ.ศ. 2490 ทางคณะนิยมไทยจึงได้นำมาจัดการแสดงขึ้นที่โรงภาพยนตร์นาครเขษม
ภาพยนตร์
ฉบับ พ.ศ. 2546 กำกับภาพยนตร์โดย ธนิตย์ จิตนุกูล นำแสดงโดย วรวิทย์ แก้วเพชร, สาวิณี ภู่การุณ, ปราบต์ปฎล สุวรรณบาง, จรัล งามดี, ธิดารัตน์ จันทร์ดารา, พิมทอง กลิ่มสมิทธิ์, ภุมรินทร์ จันทร์จิต, แผลงฤทธิ์ แสงชา เข้าฉายวันที่ 17 ตุลาคม 2546
ละครโทรทัศน์
ขุนศึก ถูกสร้างเป็นละครโทรทัศน์จำนวน 5 ครั้ง ดังนี้
ครั้งแรก ฉายทางช่อง 4 บางขุนพรหม กำกับการแสดงโดย ทัต เอกทัต ในปี พ.ศ. 2502 จัดโดยคณะนาฏศิลป์สัมพันธ์ โดย สัมพันธ์ พันธ์มณี เขียนบทโดย สุมทุม บุญเกื้อ และ รพีพร แพร่ภาพครั้งแรกเมื่อเดือนตุลาคม 2502 - กุมภาพันธ์ 2504 ความยาวทั้งสิ้น 16 ตอน โดยจัดแสดงเดือนละครั้งๆละ 2 ชั่วโมง จำนวนบทมีความยาวประมาณ 25 หน้าต่อ 1 ตอน เป็นละครที่ทำลายสถิติของช่อง 4 บางขุนพรหมทุกเรื่องที่ผ่านมาตลอด 3 ปี
ครั้งที่ 2 ฉายทางช่อง 5 ในปี พ.ศ. 2520 สร้างโดย รัชฟิล์ม
ครั้งที่ 3 ฉายทางช่อง 3 ในปี พ.ศ. 2523 ด้วยรูปแบบภาพยนตร์ โดย ไฟว์สตาร์ โปรดักชั่น กำกับการแสดงโดย สักกะ จารุจินดา
ครั้งที่ 4 ฉายทางช่อง 9 พ.ศ. 2538 สร้างโดย อัครมีเดีย จัดโดย กนกวรรณ ด่านอุดม กำกับการแสดง สะอาด เปี่ยมพงษ์ศานต์
ครั้งที่ 5 ฉายทางช่อง 3 ในปี พ.ศ. 2555 สร้างโดย ทีวีซีน กำกับการแสดงโดย อดุลย์ บุญบุตร ออกอากาศ 1 พฤษภาคม 2555 ถึง 25 มิถุนายน 2555 จำนวน 16 ตอน
ประเทศบาฮามาสในโอลิมปิกฤดูร้อน 2016
ประเทศบาฮามาส เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติบาฮามาสได้ส่งทีมนักกีฬาที่ผ่านการคัดเลือกทั้งหมด 28 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 0 เหรียญเงิน และ 1 เหรียญทองแดง รวมทั้งหมด 2 เหรียญ
ว่ายน้ำ
ผลการแข่งขัน
รอเบร์ต มัก
รอเบร์ต มัก (Róbert Mak; เกิดวันที่ 8 มีนาคม ค.ศ. 1991) เป็นนักฟุตบอลอาชีพชาวสโลวาเกีย ปัจจุบันลงเล่นให้กับสโมสรฟุตบอลพีเอโอเคในกรีกซูเปอร์ลีก ซึ่งยืมตัวจากเซนิตเซนต์ปีเตอส์เบิร์ก และทีมชาติสโลวาเกีย ในตำแหน่งปีก
ทีมชาติ
มัก ถูกเรียกตัวติดทีมชาติสโลวาเกียในนัดกระชับมิตรพบกับเดนมาร์ก เมื่อวันที่ 15 สิงหาคม ค.ศ. 2012 แต่เขาก็ไม่ได้ลงเล่น ต่อมาเขาได้ลงเล่นในฐานะตัวสำรอง นัดที่แพ้เบลเยียม 1–2 เมื่อวันที่ 6 กุมภาพันธ์ ค.ศ. 2013 โดยลงมาในนาทีที่ 61 แทนที่ตำแหน่งปีกอย่าง Miroslav Stoch
ส่วย
ส่วย อาจหมายถึง
บริการสาธารณะ
ความหมาย
ศาสตราจารย์ ฌ็อง ริเวโร่ อธิบายว่า นอกจากการใช้อำนาจของรัฐในการควบคุมการใช้สิทธิและเสรีภาพของเอกชนแล้ว องค์กรของรัฐฝ่ายบริหารยังมีอำนาจหน้าที่ในการจัดทำกิจกรรมอีกอย่างหนึ่งที่เรียกว่า "การบริการสาธารณะ" (Public Service) คือ การตอบสนองความต้องการของสังคมและปัจเจกชนที่เป็นสมาชิกของสังคมอันที่จะได้รับบริการจากภาครัฐในเรื่องที่เอกชนหรือวิสาหกิจเอกชนไม่อาจตอบสนองได้ ไม่ว่าจะเป็นการจัดให้มีบริการสาธารณะในด้านให้ความคุ้มครองความปลอดภัยในชีวิตและทรัพย์สิน การจัดให้มีสิ่งสาธารณูปโภคต่าง ๆ
กิจกรรมต่าง ๆ เหล่านี้จึงเป็นที่รัฐจัดทำหรือจัดให้มี (อาจมอบหมายให้เอกชนเป็นผู้ดำเนินการแทนได้แต่อยู่ภายใต้การกำกับดูแลของรัฐ) และบริการที่จัดทำต้องเป็นที่ต้องการของประชาชน และเอกชนต้องไม่อยู่ในฐานะที่จะจัดทำเองได้
เงื่อนไขการบริการสาธารณะ
บริการสาธารณะจะต้องประกอบไปด้วย 2 เงื่อนไขคือ
บริการสาธารณะทางปกครอง
บริการสาธารณะทางปกครอง หมายถึง กิจกรรมที่โดยสภาพแล้วเป็นหน้าที่ของรัฐ หรือฝ่ายปกครองที่ต้องจัดทำ โดยส่วนใหญ่จะเป็นเรื่องของการดูแลด้านความปลอดภัยและความสงบสุขของชุมชน การป้องกันประเทศ และการคลัง เป็นต้น โดยบริการสาธารณะประเภทนี้จะอาศัยอำนาจพิเศษตามกฎหมายในการจัดทำ ตัวอย่างบริการสาธารณะทางปกครอง เช่น การทหาร การบริการด้านความมั่นคง ศาล การจัดการสิ่งแวดล้อม เป็นต้น
บริการสาธารณะทางอุตสาหกรรมและพาณิชยกรรม
บริการสาธารณะทางอุตสาหกรรมและพาณิชยกรรม หรือ บริการสาธารณะที่คล้ายคลึงกับวิสาหกิจเอกชนทั้งในด้านวัตถุแห่งบริการ แหล่งที่มาของเงินทุน และวิธีปฏิบัติงาน โดยวัถุบริการจะมุ่งเน้นการบริการด้านเศรษฐกิจเหมือนกับรัฐวิสาหกิจเอกชน คือ เน้นการผลิต จำหน่วย การให้บริการ และมีการแบ่งปันผลประโยชน์ที่ได้รับ ด้านแหล่งที่มาของเงินทุน มีทั้งในส่วนที่รัฐจัดสรรเงินทุนให้ และในส่วนใหญ่มาจากที่เก็บจากค่าตอบแทนการใช้บริการจากประชาชน ตัวอย่างบริการสาธารณะทางอุตสาหกรรมและพาณิชยกรรม เช่น ไฟฟ้า ประปา ไปรษณียฺ ธนาคารรัฐ สถานศึกษาของรัฐ การบริการขนส่งสาธารณะ การโทรคมนาคม เปนต้น
โดยทั่วไปแล้วองค์การทุกแห่งย่อมมีเป้าหมายหรือวัตถุประสงค์ในการดำเนินงานเสมอ ถ้าเป็นองค์การในภาคธุรกิจเอกชน เช่น ธุรกิจที่มีผู้ประกอบการเพียงรายเดียว ห้างหุ้นส่วน บริษัทจำกัด หรือบริษัทมหาชน มักจะมีเป้าหมายที่
องค์การกับการจัดบริการสาธารณะ
สำหรับองค์การภาครัฐจะมีเป้าหมายในการให้บริการสาธารณะ เช่น การแก้ไขปัญหาของประชาชนไม่ว่าจะเป็นปัญหาเศรษฐกิจหรือปัญหาสังคม และการตอบสนองข้อเรียกร้องของคนในสังคม ในการจัดทำบริการสาธารณะนั้นภาครัฐได้จัดตั้งองค์การ 3 ประเภทได้แก่
ส่วนราชการ ในพระราชบัญญัติระเบียบบริหารราชการแผ่นดิน พ.ศ. 2545 ได้จัดระเบียบบริหารราชการเป็น 3 ส่วนได้แก่
การบริหารราชการส่วนกลางได้แก่ สำนักนายกรัฐมนตรีและกระทรวงต่าง ๆ 19 กระทรวง ในขณะเดียวกันก็มีองค์การภาครัฐที่เป็นอิสระในระดับกรมโดยไม่อยู่ในการกำกับดูแลของสำนักนายกรัฐมนตรี หรือกระทรวงใด ๆ เลยอีก 9 หน่วยงาน ในหน่วยงานทั้ง 9 นี้บางหน่วยอยู่ในการบังคับบัญชาของนายกรัฐมนตรี เช่น ราชบัณทิตยสถาน สำนักงานตำรวจแห่งชาติ แต่ก็มีบางหน่วยงานที่อยู่ในบังคับบัญชาของ รมว.กระทรวงยุติธรรม เช่น สำนักงานอัยการสูงสุด การบริหารราชการส่วนภูมิภาค ได้แก่จังหวัด และอำเภอ การบริหารราชการส่วนท้องถิ่น ในปัจจุบันองค์กรปกครองส่วนท้องถิ่น (อปท.) ประกอบด้วย
รัฐวิสาหกิจ สามารถจำแนกได้หลายประเภทเช่น การรถไฟแห่งประเทศไทย องค์การขนส่งมวลชน ฯลฯ องค์การมหาชนได้จัดตั้งขึ้นเพื่อปฏิบัติภารกิจเฉพาะตามที่กำหนดไว้ในกฎหมาย โดยเฉพาะพระราชบัญญัติองค์การมหาชน พ.ศ. 2542 การดำเนินการของค์การทั้ง 3 ประเภทนี้เป็นการจัดบริการสาธารณะเพื่อประโยชน์ส่วนรวมให้แก่ประชาชนชาวไทย
เทศกาลภาพยนตร์นานาชาติเบอร์ลิน
เทศกาลภาพยนตร์นานาชาติเบอร์ลิน (Internationale Filmfestspiele Berlin) หรือที่เรียกกันว่า แบร์ลีนาเลอ (Berlinale; ล้อชื่อบีเยนนาเลที่เวนิส) เป็น 1 ใน 3 เทศกาลภาพยนตร์ชั้นนำ เคียงข้างเทศกาลที่เวนิสและกาน เทศกาลนี้จัดเป็นประจำในเดือนกุมภาพันธ์ของทุกปีที่กรุงเบอร์ลิน ประเทศเยอรมนี ตั้งแต่ ค.ศ. 1951 คณะกรรมการของเทศกาลให้ความสำคัญเป็นพิเศษในการนำเสนอภาพยนตร์จากทุกภูมิภาคในโลก
รางวัลหลักของเทศกาลนี้ชื่อว่า "หมีทองคำ" (ก็อลเดอเนอร์แบร์) และ "หมีเงิน" (ซิลเบอร์เนอร์แบร์) (หมีเป็นสัญลักษณ์ของเบอร์ลิน) รางวัลหมีทองคำเป็นรางวัลสำหรับภาพยนตร์ยอดเยี่ยม (Best Motion Picture) และรางวัลหมีทองคำเกียรติยศป็นรางวัลสำหรับผู้ที่อุทิศชีวิตให้แก่ภาพยนตร์ (Lifetime Achivement) ส่วนรางวัลหมีเงินมอบให้แก่สาขาย่อยอื่น ๆ เช่น ผู้กำกับยอดเยี่ยม นักแสดงยอดเยี่ยม ฯลฯ
ฝ่ายบริหารปฏิบัติการพิเศษ
ฝ่ายบริหารปฏิบัติการพิเศษ(Special Operations Executive, SOE) เป็นหน่วยองค์กรของบริติซในช่วงสงครามโลกครั้งที่สอง ถูกก่อตั้งขึ้นอย่างเป็นทางการ เมื่อวันที่ 22 กรกฎาคม ค.ศ. 1940 ภายใต้การนำโดยรัฐมนตรีว่าการกระทรวงเศรษฐกิจยามสงคราม Hugh Dalton จาการรวมตัวกันของทั้งองค์กรลับที่มีอยู่ โดยมีวัตถุประสงค์คือเพื่อดำเนินการจารกรรม ก่อวินาศกรรม และการลาดตระเวนในทวีปยุโรปที่ถูกยึดครอง(และต่อมา ยังอยู่ในทวีปเอเชียตะวันออกเฉียงใต้ที่ถูกยึดครอง)ต่อกรกับฝ่ายอักษะ และเพื่อช่วยเหลือขบวนการฝ่ายต่อต้านท้องถิ่น
มีเพียงไม่กี่คนที่รับรู้การมีอยู่ของหน่วย SOE ผู้ที่เป็นส่วนหนึ่งของมันหรือติดต่อประสานงานกับมันซึ่งบางครั้งจะเรียกว่า "เบเกอร์ สตรีท อิรีกูลาร์ส"(Baker Street Irregulars) ภายหลังจากที่ตั้งสำนักงานใหญ่ในกรุงลอนดอน มันยังเป็นที่รู้จักกันคือ "กองทัพลับของเชอร์ชิล" หรือ "กระทรวงสงครามกองโจร" แผนกสาขาต่าง ๆ และบางครั้งองค์กรโดยรวมได้ถูกปกปิดเป็นความลับเพื่อความปลอดภัยโดขใช้ชื่ออื่น เช่น "คณะกรรมร่วมเทคนิค" หรือ "ที่ทำการราชการร่วมงานวิจัย"หรือแผนกสาขาที่ถูกสมมุติขึ้นในกระทรวงอากาศ กระทรวงกองทัพเรือ หรือสำนักงานสงคราม
เอสโอยูนั้นปฏิบัติการในทุกดินแดนที่ถูกยึดครองหรือถูกโจมตีโดยกองกำลังฝ่ายอักษะ ยกเว้นในกรณีที่เส้นแบ่งเขตที่ได้รับความเห็นชอบกับพันธมิตรร่วมของบริติซ(สหรัฐอเมริกาและสหภาพโซเวียต) ยังได้ใช้ประโยชน์จากดินแดนที่เป็นกลางในบางโอกาส หรือวางแผนและเตรียมการในกรณีที่ประเทศที่เป็นกลางถูกโจมตีโดยฝ่ายอักษะ องค์กรนี้มีการจ้างงานโดยตรงหรือเกณฑ์บังคับมากกว่า 13,000 คน ประมาณ 3,200 คน เป็นผู้หญิง
ภายหลังสงคราม องค์กรนี้ได้ถูกยุบลงอย่างเป็นทางการ เมื่อวันที่ 15 มกราคม ค.ศ. 1946 พิธีรำลึกถึงเจ้าหน้าที่หน่วยเอสโออีได้ถูกรับการเปิดเผยในเดือนตุลาคม ค.ศ. 2009 ที่บริเวณเขื่อนอัลเบิร์ตโดยแลมเบธพาเลซในกรุงลอนดอน พิธีรำลึกเอสโออี เวล็องเซ่(Valençay SOE Memorial) ได้มอบเกียรติยศให้กับเจ้าหน้าที่หน่วยเอสโออี 104 คนที่เสียชีวิตในขณะที่กำลังปฏิบัติหน้าที่ในฝรั่งเศส
สหพรรคมรดกภูมิบุตร
สหพรรคมรดกภูมิบุตร (Parti Pesaka Bumiputera Bersatu) เป็นกลุ่มการเมืองที่มีอิทธิพลมากที่สุดในรัฐซาราวัก ก่อตั้งเมื่อ พ.ศ. 2516 โดยเป็นการรวมพรรคมรดกของเตอมองกอง จูกาห์ ซึ่งเป็นพรรคของชาวดายัก เข้ากับพรรคภูมิบุตรที่มีผู้นำคือดาโต๊ะ อับดุลเราะห์มัน ยากุบ ซึ่งเป็นพรรคของชาวมลายู-เมอลาเนา พรรคนี้ได้เข้าไปเป็นสมาชิกแนวร่วมแห่งชาติ แต่ผู้ที่กุมอำนาจในพรรคเป็นกลุ่มมุสลิมของดาโต๊ะ ปาติงกี อับดุล ไตบ์ มะห์หมุด ทำให้ชาวอีบันไม่พอใจจนแยกออกไปตั้งพรรคเชื้อสายดายักแห่งซาราวักใน พ.ศ. 2526 พรรคนี้ได้ปกครองซาราวักในฐานะสมาชิกพันธมิตรที่เรียกว่าแนวร่วมที่สาม กับอีกสองพรรคคือสหพรรคประชาชนซาราวักและพรรคแห่งชาติซาราวัก
ความน่าจะเป็นบนเส้นขนาน
ความน่าจะเป็นบนเส้นขนาน เป็นผลงานเขียนของ วินทร์ เลียววาริณ และ ปราบดา หยุ่น ปัจจุบันมีทั้งหมด 7 เล่ม โดยเล่มแรกตีพิมพ์เมื่อ มีนาคม พ.ศ. 2547 โดยในตอนแรกความน่าจะเป็นบนเส้นขนานเป็นคอลัมน์ที่ตีพิมพ์ในนิตยสาร LIPS และต่อมาได้ย้ายมาตีพิมพ์ในนิตยสาร open และ GM จนถึงปัจจุบัน ซึ่งคอลัมน์ดังกล่าวเป็นอีเมลโต้ตอบระหว่าง วินทร์ เลียววาริณ และ ปราบดา หยุ่น ซึ่งบุคคลทั้งสองเป็นนักเขียนที่เคยได้รับรางวัลวรรณกรรมสร้างสรรค์ยอดเยี่ยมแห่งอาเซียน โดยอีเมลดังกล่าวมักจะเป็นการแสดงความเห็นของทั้งสองคนต่อสิ่งที่เกิดขึ้นในสังคมในช่วงเวลานั้นๆ นอกจากคอลัมน์ดังกล่าวจะตีพิมพ์ในนิตยสารและพิมพ์รวมเล่มแล้ว ยังตีพิมพ์ในเว็บไซต์อีกด้วย ชื่อความน่าจะเป็นบนเส้นขนานนั้น ได้มากจากชื่อผลงานที่ได้รับรางวัลวรรณกรรมสร้างสรรค์ยอดเยี่ยมแห่งอาเซียนของทั้งสองคนรวมกัน คือ ความน่าจะเป็น ของปราบดา และ ประชาธิปไตยบนเส้นขนาน ของวินทร์
ธงชาติยูกันดา
สีในธงชาติทั้งสามสี (ดำ-เหลือง-แดง) มาจากสีของธงประจำพรรคคองเกรสประชาชนยูกันดา (Uganda People's Congress) มีความหมายถึงประชาชนชาวแอฟริกา (แทนด้วยสีดำ) แสงอาทิตย์ที่สาดส่องเหนือแผ่นดิน (แทนด้วยสีเหลือง) และภราดรภาพของชาวแอฟริกา (แทนด้วยสีแดง ซึ่งเป็นสีแห่งเลือดที่เชื่อมโยงชาวแอฟริกาไว้ด้วยกัน) ส่วนรูปนกกระเรียนนั้นเป็นรูปสัญลักษณ์ถึงธรรมชาติอันอ่อนโยนของยูกันดา ซึ่งใช้เป็นสัญลักษณ์แทนประเทศยูกันดามาตั้งแต่สมัยอาณานิคม
ฟาวน์เดชัน
ฟาวน์เดชัน (foundation) อาจหมายถึง
ดาวิด ปอปอวิช
ดาวิด ปอปอวิช (David Popovici, ; เกิดเมื่อ 15 กันยายน 2004) เป็นนักว่ายน้ำชาวโรมาเนีย ซึ่งถนัดในท่าฟรีสไตล์ เขาเป็นเจ้าของสถิติโลกในปัจจุบัน ในลองคอร์สท่าฟรีสไตล์ 100 เมตร และสถิติโลกเยาวชนในลองคอร์สฟรีสไตล์ 200 เมตร ในกีฬาทางน้ำชิงแชมป์โลก 2022 ปอปอวิชคว้าเหรียญทองในสองรายการที่เป็นซิกเนเจอร์ของเขา(ฟรีสไตล์ 100 เมตร และฟรีสไตล์ 200 เมตร), กลายเป็นนักว่ายน้ำคนแรกที่ทำได้ตั้งแต่จิม มอนต์โกเมอรีในปี1973
ชีวิตช่วงแรก
ปอปอวิชเกิดในบูคาเรสต์ และเขาเริ่มเล่นกีฬาว่ายน้ำที่ลีอา มาโนลีอูตอนอายุ 4 ขวบ ตามคำแนะนำของแพทย์เพื่อแก้ไขกระดูกสันหลังคดในระยะเริ่มต้น ตอนอายุ 9 ขวบเขาเริ่มฝึกที่ Aqua Team Bucharest ภายใต้การฝึกสอนของอาเดรียน เรอดูเลสกู อดีตนักว่ายน้ำที่มีปริญญาเอกด้านการกีฬาที่เชี่ยวชาญด้านการว่ายน้ำ ตอนอายุ 10 ขวบ ปอปอวิชทำลายสถิติแห่งชาติครั้งแรกของเขาในท่ากรรเชียง 50 เมตร – สถิติที่มีอายุ 24 ปีที่เป็นเจ้าของโดยดราโกช โคมัน, ผู้ชนะเลิศเหรียญทองแดงโลกปี 2003 ตอนอายุ 14 ปี เขากลายเป็นนักว่ายน้ำที่เร็วที่สุดในรุ่นอายุไม่เกิน 15 ปี ในประวัติศาสตร์ของเทศกาลโอลิมปิกเยาวชนยุโรป, ว่ายน้ำ 100 เมตร ใน 49.82 วินาที
ชิงแชมป์ยุโรป 2020
ในกีฬาทางน้ำชิงแชมป์ยุโรป 2020 ในบูดาเปสต์ ปอปอวิชว่ายน้ำได้ต่ำกว่าเวลาคัดเลือกโอลิมปิก ในฟรีสไตล์ 100 และด้วยการทำเช่นนั้น เขาผ่านเข้ารอบโอลิมปิกโตเกียว 2020 เป็นสมาชิกที่อายุน้อยที่สุดของทีมโรมาเนีย  เขาทำลายสถิติแห่งชาติโรมาเนียสามครั้งในการแข่งขัน(ในรอบฮีต, รอบรองชนะเลิศ และรอบไฟนอล) จบการแข่งขันในอันดับที่ 6 ในรอบไฟนอล ปอปอวิชยังเข้าร่วมการแข่งขันฟรีสไตล์ 50 เมตร และฟรีสไตล์ 200 เมตร เวลาผ่านเกณฑ์การคัดเลือกโอลิมปิกทั้ง 2 รายการ
เยาวชนชิงแชมป์ยุโรป 2021
ปอปอวิชได้ทั้งหมดสี่เหรียญที่ว่ายน้ำเยาวชนชิงแชมป์ยุโรป 2021ที่กรุงโรม ซึ่งเป็นที่ที่เขาทำลาย สถิติโลกเยาวชนฟรีสไตล์ 100 เมตรสองครั้ง และสถิติโลกเยาวชนฟรีสไตล์ 200 เมตรอีกหนึ่งครั้ง ในผลัดฟรีสไตล์ 4x100 เมตร เขาทำลายสถิติโลกเยาวชนเป็นครั้งแรก ด้วยเวลา 47.56 ช่วยให้ทีมผลัดได้เหรียญเงิน สองวันต่อมา เขาสามารถทำลายสถิติเยาวชนโลกเดิมลงได้อีกครั้ง ครั้งนี้ในฟรีสไตล์ 100 เมตร ได้เหรียญทอง ด้วยเวลา 47.30. ผลงานนี้ทำให้ปอปอวิชเป็นนักว่ายน้ำที่เร็วที่สุดในโลกในเวลานั้นในปี 2021 แซงหน้าคลิเมนต์ โคเลสนิคอฟ. เหรียญทองที่สองของเขาในว่ายน้ำเยาวชนชิงแชมป์ยุโรปมาจากฟรีสไตล์ 200 เมตร ที่เขาทำลายได้อีกสถิติในรอบรองชนะเลิศ ด้วยเวลา 1:45.26. เขาได้เหรียญทองที่สามจากฟรีสไตล์ 50 เมตร เขาการแข่งขันในอันดับที่หนึ่งด้วยเวลาเร็วกว่าอันดับที่สองนิกิตา เชียร์โนอูซอฟที่ได้อันดับที่สอง 0.61 วินาที
โอลิมปิกฤดูร้อน 2020
โอลิมปิกฤดูร้อน 2020ในโตเกียว ปอปอวิชเข้าร่วมแข่งขันในประเภทบุคคล ฟรีสไตล์ 50 เมตร, ฟรีสไตล์ 100 เมตร, และฟรีสไตล์ 200 เมตร, หลังจากแสดงผลงานได้ดีในการแข่งขันชิงแชมป์ยุโรป ในขณะที่เขาไม่ได้เหรียญใดเลย เขาทำเวลาห่างจากแฟร์นันดู เชฟเฟอร์ผู้ที่ได้เหรียญทองแดง เพียง 0.02 วินาที เขาจบอันดับที่ 4 ในฟรีสไตล์ 200 เมตรชาย ข้างหน้ามาร์ติน มาลูย์ติน (เพิ่งได้เหรียญทองในชิงแชมป์ยุโรป) ด้วยเวลา 1:44.68. ปอปอวิชได้อันดับที่ 7 ในฟรีสไตล์ 100 เมตรชาย ด้วยเวลา 47.88
ว่ายน้ำระยะสั้นชิงแชมป์ยุโรป 2021
ทำลายสถิติแห่งชาติได้สองครั้งได้อีกครั้งในขณะทำการแข่งขันในฟีน่าเวิร์ลด์คัพทำได้ในคาซาน โดยทำเวลาได้ 46.77 ในฟรีสไตล์ 100 เมตร, และ 1:43.58 ในฟรีสไตล์ 200 เมตร ปอปอวิชเข้าร่วมการแข่งขันในว่ายน้ำระยะสั้นชิงแชมป์ยุโรป 2021จัดการแข่งขันที่คาซาน อควาทิค พาเลซในรัสเซีย ในวันที่ 6 พฤศจิกายน ปอปอวิชคว้าเหรียญทองในฟรีสไตล์ 200 เมตรชาย ด้วยเวลา 1:42.12 ทำลายสถิติแห่งชาติของเขาเองจากการแข่งขันเวิร์ลด์คัพ เขาล้มเหลวในการผ่านเข้ารอบชิงชนะเลิศประเภทบุคคลฟรีสไตล์ 100 เมตรชาย และประเภทบุคคลฟรีสไตล์ 400 เมตรชาย
ชิงแชมป์โลก 2022
ในวันที่ 20 มิถุนายน 2022 ปอปอวิชกลายเป็นนักว่ายน้ำที่อายุน้อยที่สุดเป็นอันดับสองที่ชนะการแข่งขันฟรีสไตล์ 200 เมตรชายในการแข่งขันชิงแชมป์โลก (ต่อจาก ทิม ชอว์) ด้วยวัยเพียง 17 ปี 278 วัน เขาคว้า 2 เหรียญทองในฟรีสไตล์ 100 เมตรชายและในฟรีสไตล์ 200 เมตรชาย.
เยาวชนชิงแชมป์ยุโรป 2022
เยาวชนชิงแชมป์ยุโรป 2022 ในโอโตเปญ ปอปอวิชลงแข่งขันประเภทเดี่ยวและผลัด 5 รายการ คว้าเหรียญทองหรือเงินจากทั้งหมด 5 รายการ และช่วยเพื่อนร่วมชาติของเขาให้ประสบความสำเร็จมากที่สุดของโรมาเนียในการแข่งขันเยาวชนชิงแชมป์ยุโรป เทียบเท่าผลงานของเขาในโรมปีที่ผ่านมา เขาคว้าเหรียญทองในประเภทฟรีสไตล์ 50 เมตร, ฟรีสไตล์ 100 เมตร และฟรีสไตล์ 200 เมตร ที่โดดเด่นที่สุดคือชนะประเภทฟรีสไตล์ 200 เมตรในรอบชิงชนะเลิศด้วยเวลา 1:45.45 ซึ่งเร็วกว่าผู้ชนะเลิศเหรียญเงินลอเรนโซ กาลอสซี 2.26 วินาที ในวันที่ 5 กรกฎาคม ในผลัดฟรีสไตล์ 4×100 เมตร ปอปอวิชพร้อมด้วย วลัด สตานกู, ชเตฟาน คอซมา, และปาตริก ดินู จบอันดับที่ 1 ด้วยเวลา 3:18.93. 1 วันต่อมาในวันที่ 6 กรกฎาคม ปอปอวิชเป็นหนึ่งในทีมผลัดของโรมาเนียที่คว้าเหรียญเงินในประเภทผลัดผสมฟรีสไตล์ 4x100 เมตร ร่วมด้วย ชเตฟาน คอซมา, เบียนกา คอสเตอา, และ เรเบกกา ดีอาโคเนสกู.
ชิงแชมป์ยุโรป 2022
ในวันที่ 13 สิงหาคม 2022 ปอปอวิชหยุดเวลาที่ 46.86 ในชิงแชมป์ยุโรปในโรม ทำลายสถิติโลกของเซซาร์ เซียโลซึ่งถูกสร้างไว้เป็นเวลา 13 ปีแล้ว คืนก่อนหน้านั้นเขาทำเวลาได้ 46.98 ในรอบรองชนะเลิศ ปอปอวิชกลายเป็นนักว่ายน้ำคนแรกที่สามารถทำสถิติได้ตำกว่า 47 วินาทีได้ถึงสองครั้ง ต่อมาว่ายในประเภทฟรีสไตล์ 200 เมตร เขาคว้าเหรียญทองด้วยเวลา 1:42.97 ว่ายน้ำในtextileที่เร็วที่สุดตลอดกาล และเร็วที่สุดในประวัติศาสตร์ของการแข่งขันเป็นอันดับที่ 3
ชีวิตส่วนตัว
ปอปอวิชเติบโตขึ้นมาโดยมีไอดอลเป็นไมเคิล เฟ็ลปส์และเอียน โธร์ป เขายังระบุด้วยว่าเขาได้รับแรงบันดาลใจจาก ฟลอยด์ เมย์เวทเธอร์ ทำตามวิธีการฝึกฝนของเมย์เวทเธอร์ และวิธีที่เขาสร้างแรงจูงใจให้กับตัวเอง ในเดือนธันวาคม 2021 ปอปอวิชลงนามข้อตกลงรับรองกับอารีน่า.
ในเดือนกรกฎาคม 2021 ปอปอวิชได้เข้ารับเครื่องอิสริยาภรณ์ดาราแห่งโรมาเนีย เป็นเกียรติแก่พลเรือนที่สูงสุดของชาติโดยมอบให้โดยเกลาส์ โยฮานิส ประธานาธิบดีของโรมาเนีย
จังหวัดบาลือเคซีร์
จังหวัดบาลือเคซีร์ (Balıkesir ili) เป็นจังหวัดทางภาคตะวันตกเฉียงเหนือของตุรกีซึ่งอยู่ในแนวชายฝั่งทะเลมาร์มาราและทะเลอีเจียน มีอาณาเขตทางทิศตะวันตกติดต่อกับจังหวัดชานักกาเล ทิศตะวันตกเฉียงใต้ติดต่อกับจังหวัดอิซมีร์ ทิศใต้ติดต่อกับจังหวัดมานิซา ทิศตะวันออกเฉียงใต้ติดต่อกับจังหวัดกือตาห์ยา และทิศตะวันออกติดต่อกับจังหวัดบูร์ซา และยังเป็นที่ตั้งของภูเขาอีดาด้วย
แนวร่วมสังคมนิยม
แนวร่วมสังคมนิยม (Barisan Sosialis; 社会主义阵线) เป็นพรรคการเมืองฝ่ายซ้ายหัวรุนแรงในสิงคโปร์ ตั้งขึ้นเมื่อเดือนกรกฎาคม พ.ศ. 2504 โดยเป็นผลมาจากความแตกแยกในพรรคกิจประชาชน ประเด็นหลักของความขัดแย้งคือการเข้าร่วมกับสหพันธรัฐมาเลเซีย ซึ่งลี กวน ยิว ให้การสนับสนุนแต่ฝ่ายซ้ายในพรรคไม่เห็นด้วย มีสมาชิกสภาผู้แทนราษฎรจำนวน 13 คน ออกมาต่อต้านการรวมเข้ากับสหพันธรัฐ พรรคนี้ประกาศเป็นรัฐบาลทางเลือกที่ปฏิเสธการรวมเข้ากับมาเลเซีย แต่เนื่องจากพรรคนี้ใช้การข่มขู่ที่รุนแรง และพรรคกลุ่มอนุรักษนิยมไม่สนับสนุน ทำให้พรรคกิจประชาชนยังคงเป็นรัฐบาลต่อไปหลังจากที่รวมเข้ากับมาเลเซียเมื่อ 16 กันยายน พ.ศ. 2506 แม้ว่าหลังจากสิงคโปร์แยกตัวออกมาจากมาเลเซียในเดือนสิงหาคม พ.ศ. 2508 แล้ว พรรคนี้ก็ยังได้รับการสนับสนุนน้อยลงอีก จนพรรคไม่ส่งผู้สมัครลงรับเลือกตั้งใน พ.ศ. 2534 และ พ.ศ. 2540 และหมดบทบาทไปหลังจากนั้น
ประเทศโมร็อกโกในโอลิมปิกฤดูร้อน 2012
ประเทศโมร็อกโก เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
แบทแมน รีเทิร์นส ตอน ศึกมนุษย์เพนกวินกับนางแมวป่า
แบทแมน รีเทิร์นส ตอน ศึกมนุษย์เพนกวินกับนางแมวป่า (Batman Returns) เป็นภาพยนตร์แนวซูเปอร์ฮีโรอเมริกัน ฉายเมื่อปี ค.ศ. 1992 กำกับโดย ทิม เบอร์ตัน และอำนวยการสร้างโดย เดนิส ดี โนวีและเบอร์ตัน สร้างจากตัวละคร แบทแมน ของ ดีซีคอมิกส์ ภาพยนตร์เป็นภาคต่อของ แบทแมน ที่ฉายเมื่อปี ค.ศ. 1989 และเป็นภาพยนตร์เรื่องที่สองในภาพยนตร์ชุด แบทแมน ชุดแรกของ วอร์เนอร์บราเธอร์ส ภาพยนตร์แสดงนำโดย ไมเคิล คีตัน เป็น บรูซ เวย์น / แบทแมน, ร่วมกับ แดนนี เดอวีโต, มิเชลล์ ไฟฟ์เฟอร์, คริสโตเฟอร์ วอล์คเคน, ไมเคิล โกท, แพท ฮิงเกิลและไมเคิล เมอร์ฟีย์ ในภาพยนตร์, แบทแมนต้องเผชิญหน้ากับ เพนกวิน ผู้วางแผนที่จะฆ่าลูกชายหัวปีทั้งหมดในเมืองกอแธม และ แคตวูแมน ผู้พยายามแก้แค้น แม็กซ์ เชร็ค นักธุรกิจชั่ว ผู้เป็นพันธมิตรกับเพนกวิน เพื่อที่จะนำเมืองกอแธมมาอยู่ภายใต้การปกครองของเขา
แต่เดิม เบอร์ตันไม่ต้องการกำกับภาพยนตร์แบทแมนอีกเรื่อง วอร์เนอร์บราเธอร์ส จึงได้พัฒนาบทภาพยนตร์ร่วมกับ แซม แฮมม์ โดยมีเรื่องราวเกี่ยวกับ เพนกวินกับแคตวูแมน ตามหาขุมทรัพย์ที่ซ่อนอยู่ เบอร์ตัน ตกลงที่จะกลับมากำกับภาพยนตร์อีกครั้ง หลังจากที่พวกเขาให้เบอร์ตันมีอิสระในการควบคุมความคิดสร้างสรรค์มากขึ้น และแทนที่แฮมม์ด้วย แดเนียล วอเตอร์ส ต่อมา เวสลีย์ สตริก ได้รับเลือกให้เขียนบทภาพยนตร์ใหม่ ไม่นานนักก่อนที่จะเริ่มการถ่ายทำ โดยเขาไม่มีชื่อเครดิต โดยในบทภาพยนตร์ใหม่ของเขา ประกอบด้วย การทำให้บทสนทนาเป็นแบบปกติ, การปรับแรงจูงใจและแผนการของเพนกวินและการลบฉากออกเนื่องจากปัญหาด้านงบประมาณ สตริกยังคงทำงานเป็นนักเขียนในกองถ่ายตลอดการถ่ายทำภาพยนตร์ แต่เดิม แอนเนตต์ เบนิง ได้รับเลือกแสดงเป็น แคตวูแมน แต่เธอตั้งครรภ์ ทำให้ไฟฟ์เฟอร์ได้รับบทนี้แทน
แบทแมน รีเทิร์นส ฉายเมื่อวันที่ 19 มิถุนายน ค.ศ. 1992 ทำเงินทั่วโลก 266.8 ล้านดอลลาร์สหรัฐ จากทุนสร้าง 80 ล้านดอลลาร์สหรัฐ ได้รับคำวิจารณ์ในแง่บวก โดยนักวิจารณ์ชมในเรื่องฉากโลดโผน, การแสดง, เพลงประกอบโดยแดนนี เอลฟ์แมน, เทคนิคพิเศษและตัวร้าย, ถึงแม้ว่าจะถูกติในเรื่องของเนื้อหาที่มืดมนและมีความรุนแรงมากสำหรับภาพยนตร์ที่มีเรต PG-13 ภาพยนตร์ได้รับการเสนอชื่อใน รางวัลออสการ์ สองสาขา ได้แก่ รางวัลออสการ์ สาขาเทคนิคพิเศษยอดเยี่ยมและสาขาแต่งหน้ายอดเยี่ยม เช่นเดียวกันกับ รางวัลแบฟตา ซึ่งได้รับการเสนอชื่ออีกสองสาขาเช่นกัน ภาพยนตร์ต่อด้วย แบทแมน ฟอร์เอฟเวอร์ ศึกจอมโจรอมตะ ฉายเมื่อปี ค.ศ. 1995 โดย วัล คิลเมอร์ แทนที่คีตันในบทแบทแมน หนังสือการ์ตูนที่มีเรื่องราวต่อจาก แบทแมน รีเทิร์นส จะตีพิมพ์โดย ดีซีคอมิกส์ โดยไม่สนใจเหตุการณ์ของภาพยนตร์เรื่องต่อ ๆ มา จะวางจำหน่ายในเดือนกรกฎาคม ค.ศ. 2021 คีตัน จะกลับมารับบทเดิมเป็นแบทแมนใน จักรวาลขยายดีซี เริ่มต้นจากภาพยนตร์เรื่อง เดอะ แฟลช (2022)
เนื้อเรื่องย่อ
ก๊อตแธมซิตี้ กำลังเผชิญกับสองอาชญากรร้าย คือมนุษย์เพนกวิน และนางแมวป่า อีกครั้งที่แบทแมน ต้องผจญกับความร้ายกาจของคู่ปรับสองบุคลิก ในขณะที่มนุษย์เพนกวินพยายามทำทุกวิถีทางที่จะเป็นนายกเทศมนตรีของก๊อตแธม ด้านนางแมวป่า ก็พยายามใช้เสน่ห์ยั่วยวนแบทแมน เพื่อจุดประสงค์บางอย่าง
สโมสรฟุตบอลนครราชสีมา ในฤดูกาล 2545
การแข่งขันฟุตบอลของสโมสรฟุตบอลนครราชสีมา ประจำปี พ.ศ. 2545
โปรวินเชียลลีก
โปรวินเชียลลีก ฤดูกาล 2545 เป็นการจัดการแข่งขันฟุตบอลลีก จะการแข่งขันออกเป็น 2 รอบ โดยรอบแรกแบ่งการแข่งขันออกเป็น 2 กลุ่ม กลุ่มละ 6 ทีม จากนั้นจะนำลำดับทีมจังหวัดที่จบอันดับ 1-3 ของทั้ง 2 โซนมาแข่งขันเพื่อหาทีมจังหวัดชนะเลิศ ในรอบสุดท้าย
ตารางคะแนน
ไม่ผ่านเข้ารอบ
ประเทศมอนเตเนโกรในโอลิมปิกฤดูร้อน 2012
ประเทศมอนเตเนโกร เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
เรือนเจ้าจอมก๊กออ
เรือนเจ้าจอมก๊กออ เป็นเรือนในเขตพระราชฐานชั้นใน ที่ พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้น เพื่อใช้เป็นเรือนอยู่อาศัยของเจ้าจอมก๊กออ ในตระกูลบุนนาค (เจ้าจอมเอี่ยม เอิบ อาบ เอื้อน) ภายในพระบรมมหาราชวัง
ลักษณะของตัวอาคาร
เรือนของเจ้าจอมเอี่ยม เอิบ อาบ เอื้อน ใช้โครงสร้างเป็นไม้ทั้งหลัง ตั้งแต่เสา คาน พื้น และหลังคา สร้างเป็นรูปสี่เหลี่ยมผืนผ้า สูง 4 ชั้น ประตูทางเข้าอยู่ทิศเหนือทำเป็นรูปครึ่งวงกลม มีหน้าต่างเจาะเป็นรูปโค้ง และอยู่ตรงกันทุกชั้น ด้านหน้าชั้นที่สองและชั้นที่สามทำเป็นเฉลียง ส่วนชั้นบนสุดเป็นดาดฟ้า บริเวณห้องโถงและส่วนที่เป็นเฉลียงปูพื้นด้วยหินอ่อนสีขาวสลับดำ ซึ่งผิดกับห้องอื่น ๆ ที่เป็นพื้นไม้ทั้งหมด
ชั้นล่างเป็นที่อยู่ของบริวาร ส่วนชั้นที่สองเป็นที่อยู่ของเจ้าจอม และไว้ใช้รับแขก จึงมีการตกแต่งฝาผนัง ขอบประตูหน้าต่างและเพดานสวยงาม ห้องทางทิศตะวันออกจะใช้ไม้ปูพื้นเป็นลายขัดและมีขนาดใหญ่กว่าห้องทางทิศตะวันตก ซึ่งเป็นพื้นไม้ลายขัดเช่นกัน ชั้นที่สามมีการจัดแบ่งห้องเหมือนกับชั้นที่สอง แต่การตกแต่งจะน้อยกว่า ขอบประตูหน้าต่างก็ไม่มีบัวปูนปั้นเหมือนกับชั้นที่สอง
อับราฮัม ซิมป์สัน
'''อับราฮัม เจ. ซิมป์สัน''' (Abraham "Abe" J. Simpson) หรือแกรมปา ซิมป์สัน (Grampa Simpson) มีชื่อเล่นว่า Abe (เอ๊บ) เป็นตัวการ์ตูนในการ์ตูนชุด ทางโทรทัศน์ในสหรัฐอเมริกาเรื่อง เดอะซิมป์สันส์ โดยอับราฮัมเป็นพ่อของโฮเมอร์ ซิมป์สัน บุคลิคของอับราฮัมคือเป็นตาแก่ขี้ลืม ชอบประชดลูกที่บ่นตัวเอง และชอบงีบหลับ ขณะนี้พักอาศัยอยู่ที่บ้านพักคนชราสปริงฟิลด์ (Springfield Retirement Castle) โดยมาเยี่ยมที่บ้านซิมป์สันส์บ่อยๆ
อ้างอิง
Rodzina Simpsonów
มิสแกรนด์อ่างทอง
มิสแกรนด์อ่างทอง (Miss Grand Ang Thong) เป็นการประกวดนางงามสำหรับหญิงระดับจังหวัดอ่างทองทางภาคกลางของประเทศไทย​ จุดประสงค์เพื่อเข้าร่วมการประกวด​เป็นแบบอย่างที่ดีในสังคม​และเป็นกระบอกเสียงด้านต่างๆในประเทศไทย และผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ และได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์
สรุปผล
สถิติเข้ารอบ​ 1 ครั้ง
รหัสประเทศที่ใช้ตัวอักขระท้องถิ่น
คณะกรรมการ ICANN ได้อนุมัติการก่อตั้งชื่อโดเมนที่ใช้ตัวอักขระท้องถิ่นในกลุ่มองค์การสนับสนุนชื่อรหัสประเทศ (ccNSO) เมื่อเดือนธันวาคม พ.ศ. 2549 พวกเขาได้มีมติเมื่อเดือนมิถุนายน พ.ศ. 2550 เพื่อดำเนินการ และขอให้กลุ่มทำงาน IDNC เตรียมข้อเสนอ ซึ่งทางกลุ่มได้ส่งมอบเมื่อเดือนมิถุนายน พ.ศ. 2551 ทางกลุ่มได้เสนอระเบียบวิธีโดยการใช้กระบกวนการ Fast Track ของ ICANN ตั้งอยู่บนพื้นฐานของกฎบัตร ICANN เพื่อทำงานกับหน่วยงานจัดสรรเลขหมายอินเทอร์เน็ต (IANA)
เมื่อเดือนตุลาคม พ.ศ. 2552 ICANN มีมติให้เริ่มยอมรับแอปพลิเคชันสำหรับชื่อโดเมนที่ใช้ตัวอักขระท้องถิ่นระดับบนสุดจากตัวแทนจากประเทศและเขตปกครองต่าง ๆ ในเดือนพฤศจิกายน เริ่มตั้งแต่วันที่ 16 พฤศจิกายน พ.ศ. 2552 ชาติและเขตปกครองต่าง ๆ สามารถปรับใช้ชื่อโดเมนที่ใช้ตัวอักขระท้องถิ่นเป็นโดเมนระดับบนสุดได้ อียิปต์, ซาอุดีอาระเบีย, สหรัฐอาหรับเอมิเรตส์ และสหพันธรัฐรัสเซียเป็นหนึ่งในประเทศแรก ๆ ที่ปรับใช้ชื่อโดเมนระดับบนสุดรหัสประเทศที่ใช้ตัวอักขระท้องถิ่น จนถึงเดือนพฤษภาคม พ.ศ. 2553 มี 21 ประเทศ ซึ่งใช้ 11 ภาษา ซึ่งรวมไปถึง ภาษาจีน ภาษารัสเซีย ภาษาทมิฬ และภาษาไทย ได้ร้องขอรหัสประเทศที่ใช้ตัวอักขระท้องถิ่นใหม่
เมื่อวันที่ 5 พฤษภาคม พ.ศ. 2553 รหัสประเทศดังกล่าวได้ทำให้เกิดผลเป็นครั้งแรก ซึ่งทั้งหมดเป็นพยัญชนะอารบิก อียิปต์ได้กำหนดรหัสประเทศ مصر., ซาอุดีอาระเบียกำหนด السعودية., และสหรัฐอาหรับเอมิเรตส์ امارات. รหัสประเทศแบบใหม่นี้สามารถใช้ได้ทันที ถึงแม้ว่า ICANN จะยอมรับว่านี่อาจไม่สามารถใช้งานได้อย่างเหมาะสมกับผู้ใช้ทุกคนตั้งแต่เริ่มต้น
อิปไซลอนแอนดรอมิดา เอ
{{Starbox observe | title =SIMBAD query result: NLTT 5367 -- High proper-motion Star | publisher=Centre de Données astronomiques de Strasbourg | accessdate=2009-05-20 } }}
อิปไซลอนแอนดรอมิดา เอ (Upsilon Andromedae A) เป็นดาวแคระสีเหลือง-ขาวในระบบดาวคู่อิปไซลอนแอนดรอมิดา อยู่ห่างจากโลกราว 44 ปีแสงในบริเวณกลุ่มดาวแอนดรอมิดา ณ ตอนนี้ (พ.ศ. 2553) มีดาวเคราะห์นอกระบบ 4 ดวงที่ได้รับการยืนยันแล้วว่าโคจรอยู่รอบดาวฤกษ์เอกของระบบนี้ ดาวเคราะห์ทั้งสี่มีลักษณะเป็นดาวเคราะห์คล้ายดาวพฤหัสบดี อิปไซลอนแอนดรอมิดา เอเป็นดาวฤกษ์ดวงแรกในแถบลำดับหลักที่มีการค้นพบระบบดาว เคราะห์ซึ่งมีสมาชิกหลายดวง และเป็นดวงแรกในหมู่ดาวฤกษ์ประเภทระบบดาวหลายดวงซึ่งมีสมาชิกในระบบดาว เคราะห์หลายดวง อิปไซลอนแอนดรอมิดาเป็นดาวฤกษ์ในลำดับที่ 21 ในจำนวน 100 เป้าหมายแรกของโครงการค้นหาดาวเคราะห์คล้ายโลก (Terrestrial Planet Finder) ขององค์การนาซ่า
อิวัน แรอ็อน
อิวัน แรอ็อน (Iwan Rheon, ; เกิด 13 พฤษภาคม พ.ศ. 2528) เป็นนักแสดง นักร้อง ผู้บรรยาย และนักดนตรีชาวเวลส์ เขาเป็นที่รู้จักจากการรับบทเป็นไซมอน เบลลามี ในภาพยนตร์ชุดทางโทรทัศน์เรื่อง มิสฟิตส์ ของช่องอีฟอร์ และแรมซีย์ โบลตัน ในภาพยนตร์ชุดทางโทรทัศน์เรื่อง มหาศึกชิงบัลลังก์ ของช่องเอชบีโอ รวมถึงรับบทเป็นมิก มาร์ส ในภาพยนตร์เรื่อง เดอะเดิร์ต (2562) ซึ่งอิงจากวงมอตลีครู และเขายังปรากฏตัวในภาพยนตร์ชุดทางโทรทัศน์เรื่อง วิเชิส, ริวีเอรา และ อินฮิวแมนส์
อ้างอิง
1985
พรอดิวซ์ 101 (ฤดูกาล 2)
พรอดิวซ์ 101 ซีซัน 2 (Produce 101 Season 2; 프로듀스 101 시즌 2) เป็นรายการเรียลลิตีค้นหากลุ่มศิลปินชาย (บอยแบนด์) ของประเทศเกาหลีใต้ ออกอากาศในปี พ.ศ. 2560 ทางสถานีโทรทัศน์เอ็มเน็ต ต่อมาในปี พ.ศ. 2562 มีการร้องขอให้ตรวจสอบการปรับเปลี่ยนผลคะแนนโหวตของผู้เข้าแข่งขันในรายการซีรีส์ Produce 101 เจ้าหน้าที่จึงทำการตรวจสอบการโหวตของรายการในทุกฤดูกาล และมีการตั้งข้อหานายอันจุนยอง (โปรดิวเซอร์รายการ) และทีมงานในข้อหาร่วมกันฉ้อโกงประชาชน นำมาสู่การถูกฟ้องร้องของโปรดิวเซอร์และทีมงานที่เกี่ยวข้องกับการเปลี่ยนแปลงผลคะแนนโหวต ในการพิจารณาคดีครั้งแรกทางจำเลยไม่ได้เดินทางมาศาล มีเพียงแต่ทนายของจำเลยเท่านั้น และมีการร้องขอให้พิจารณาคดีโดยลับ เพื่อป้องกันความเสียหายจากการเปิดเผยรายชื่อเด็กฝึกหัดที่เกี่ยวข้อง แต่อย่างไรก็ดี ในวันที่ 18 พฤศจิกายน พ.ศ. 2563 พิจารณาคดีที่ศาลชั้นอุทธรณ์ได้มีการเปิดเผยรายชื่อเด็กฝึกหัดที่ได้รับความเสียหายจากการถูกปรับเปลี่ยนผลคะแนนโหวตในรายการทุกฤดูกาลเพื่อให้เกิดความเป็นธรรมแก่ผู้เสียหาย โดยฤดูกาลที่ 2 มีเด็กฝึกหัดจำนวน 2 คน ที่ถูกปรับเปลี่ยนผลคะแนนโหวตคือ ซองฮยอนอู (A.M) ถูกปรับเปลี่ยนผลคะแนนโหวตในรอบแรก อันดับครั้งสุดท้ายคืออันดับที่ 61 และ คังดงโฮ (BAEKHO) ถูกปรับเปลี่ยนผลคะแนนโหวตในรอบสุดท้าย อันดับครั้งสุดท้ายคืออันดับที่ 13
รูปแบบของรายการ
พรอดิวซ์ 101 ฤดูกาล 2 เป็นพรอเจ็กต์ในการค้นหาศิลปินบอยแบนด์ หลังจากที่ พรอดิวซ์ 101 ฤดูกาล 1 ประสบความสำเร็จเป็นอย่างสูงกับการค้นหาศิลปินเกิร์ลกรุ๊ปแห่งชาติ ในฤดูกาล 2 นี้ ยังคงใช้รูปแบบรายการในรูปแบบเดิม ด้วยการคัดเลือกเด็กฝึกหัดชายทั้งหมด 101 คนจาก 54 สังกัดทั่วประเทศเกาหลีใต้ และจะมีเพียง 11 คนเท่านั้นที่จะถูกเลือกให้ได้เดบิวต์เป็นกลุ่มศิลปินบอยแบนด์ ผ่านทางการโหวตจากผู้ชม
ในฤดูกาลที่ 2 นี้ ได้ โบอา นักร้องสาวชื่อดัง รับหน้าที่เป็นตัวแทนพรอดิวเซอร์แห่งชาติ และยังมีผู้ฝึกสอนที่จะคอยฝึกซ้อมให้กับเด็กฝึกหัดในด้านต่าง ๆ ได้แก่ อี ซอกฮุน (การร้อง), ชิน ยูมี (การร้อง), ชีตาห์ (การแร็ป), ดอนมิลส์ (การแร็ป), กาฮี (การเต้น) และ ควอน แจซึง (การเต้น)
ในวันที่ 9 มีนาคม พ.ศ. 2560 พรอดิวซ์ 101 ฤดูกาล 2 ได้เปิดตัวครั้งแรกในรายการ เอ็ม เคานต์ดาวน์ โดยมีตัวแทนพรอดิวเซอร์แห่งชาติคือ โบอา และเด็กฝึกทั้งหมด กับการแสดงเปิดตัวเพลงประจำรายการที่มีชื่อว่า "나야나 (PICK ME)"
ผู้เข้าแข่งขัน
คำอธิบาย
ตอนที่ 1 (7 เมษายน 2560)
ในตอนแรกของรายการ เด็กฝึกหัดทั้งหมดเข้าสู่สตูดิโอถ่ายทำ ซึ่งได้จัดเตรียมที่นั่งไว้สำหรับ 101 ที่นั่ง ในรูปแบบของพีระมิด โดยจะมีหมายเลขอยู่ที่ที่นั่งเรียงตามลำดับตั้งแต่ที่นั่งหมายเลข 1 ซึ่งอยู่ชั้นบนสุด (ยอดพีระมิด) ไปจนถึงที่นั่งหมายเลข 101 จากนั้นเด็กฝึกหัดทุกคนก็ได้พบกับ โบอา รับหน้าที่พิธีกรและเป็นตัวแทนของพรอดิวเซอร์แห่งชาติ รวมถึงได้พบกับทีมเทรนเนอร์ที่จะมาช่วยดูแลและฝึกซ้อมให้คำแนะนำกับเด็กฝึกหัดทุกคน จากนั้นพิธีกรจึงได้ประกาศให้ทราบว่า เด็กฝึกหัดทุกคนจะต้องทำการแสดงความสามารถครั้งแรกต่อหน้าเหล่าเทรนเนอร์ เพื่อทำการประเมินจัดกลุ่ม โดยการประเมินจัดกลุ่มนั้นจะใช้ลักษณะของการให้เกรดตั้งแต่ A, B, C, D, ไปจนถึง F ซึ่งเด็กฝึกหัดจะทำการแสดงแบ่งตามสังกัด แต่การประเมินนั้นจะประเมินเป็นรายบุคคล
ตอนที่ 2 (14 เมษายน 2560)
หลังจากการประเมินจัดกลุ่มในรอบแรกจบลง ได้มีการเปิดเผยเพลงประจำรายการ ซึ่งมีชื่อเพลงว่า "나야나 (PICK ME)" ซึ่งเด็กฝึกหัดทุกคนจะได้ทำการแสดงเพลงนี้ในรายการ เอ็ม! เคาท์ดาวน์ แต่ท่อนร้องนั้นจะถูกแบ่งตามระดับเกรด โดยเด็กฝึกหัดที่ได้เกรด A จะได้อยู่ตรงกลางเวทีและมีท่อนร้องมากที่สุด ในขณะที่เด็กฝึกหัดที่ได้เกรด F จะไม่มีท่อนร้องและไม่ได้ยืนบนเวที อย่างไรก็ตาม พิธีกรได้แจ้งให้เด็กฝึกหัดทุกคนทราบว่า จะมีการประเมินจัดกลุ่มใหม่อีกครั้ง ซึ่งจะวัดผลจากการแสดงเพลง "나야나 (PICK ME)" โดยเด็กฝึกหัดทุกคนมีเวลาในการฝึกซ้อม 3 วัน และเทรนเนอร์จะประเมินผลเด็กฝึกหัดเป็นรายบุคคลผ่านวิดีโอที่ถูกอัดไว้ นอกจากนี้ เด็กฝึกหัดที่ได้เกรด A ยังจะได้รับโอกาสขึ้นแสดงในรายการ เอ็ม! เคาท์ดาวน์ อีกครั้ง และยังได้รับโอกาสในการเป็นเซนเตอร์ของเพลงนี้ด้วย
ตอนที่ 3 (21 เมษายน 2560)
เด็กฝึกหัดทุกคนได้รับผลการประเมินรอบใหม่และย้ายไปยังระดับใหม่ของตัวเอง จากนั้นเด็กฝึกหัดทุกคนได้เลือกเซนเตอร์ของเพลง "나야나 (PICK ME)" ซึ่งเซนเตอร์นั้นจะมาจากเด็กฝึกหัดที่อยู่เกรด A เท่านั้น โดยเด็กฝึกหัดเกรด A ทุกคนจะต้องคิดการแสดง 1 นาที เพื่อแสดงความสามารถของตนเอง และเด็กฝึกหัดทั้งหมดจะเป็นผู้โหวตเพื่อเลือกเซนเตอร์ ซึ่งผู้ที่ได้รับคะแนนสูงที่สุดคือ เด็กฝึกหัด อี แดฮวี จากสังกัด แบรนด์นิวมิวสิค
ต่อมา เด็กฝึกหัดทุกคนได้พบกับพิธีกร โบอา ซึ่งได้มาประกาศถึงการแข่งขันในภารกิจแรก นั่นคือ การแข่งขันแบบกลุ่ม (Group Battle) โดยเด็กฝึกหัดจะถูกแบ่งออกเป็นกลุ่มทั้งหมด 16 ทีม และมีเพลงโจทย์ที่ใช้ในการแข่งขันทั้งหมด 8 เพลง การตัดสินนั้นจะให้ผู้ที่ได้เข้ามาชมการแสดงสดเป็นผู้โหวต ทีมที่ชนะคือทีมที่ได้รับคะแนนโหวตมากกว่า จะได้รับคะแนนพิเศษเพิ่มอีกคนละ 3,000 คะแนน และนอกจากนั้นทีมที่ได้รับคะแนนโหวตสูงที่สุดจะได้โอกาสในการขึ้นแสดงในรายการ เอ็ม! เคาท์ดาวน์ อีกครั้งด้วย การเลือกสมาชิกในทีมนั้นจะใช้การสุ่ม โดยเด็กฝึกหัด อี แดฮวี ซึ่งเป็นเซนเตอร์จะได้รับสิทธิ์ในการเลือกสมาชิกในทีมก่อน แล้วจึงทำการสุ่มชื่อของเด็กฝึกหัดคนต่อไป จากนั้นในการเลือกเพลง จะให้ตัวแทนของแต่ละทีมทำการวิ่งแข่ง ในกรณีของทีมที่เลือกเพลงเดียวกัน ตัวแทนของทีมที่วิ่งมาถึงจุดที่กำหนดก่อนจะได้รับเพลงนั้นไป และจะมีสิทธิ์ได้เลือกทีมที่จะมาแข่งขันกับทีมของตัวเองด้วย
ตอนที่ 4 (28 เมษายน 2560)
การแข่งขันแบบกลุ่ม (Group Battle) ยังคงดำเนินต่อไปกับทีมที่ยังเหลืออยู่อีก 12 ทีม และเมื่อแข่งขันครบทุกทีมแล้วจึงมีการประกาศผลคะแนนโหวตของเด็กฝึกหัดทั้งหมด โดยเด็กฝึกหัด ปาร์ค อูดัม จากสังกัด เอชเอฟมิวสิคคอมปานี คือเด็กฝึกหัดที่ได้รับคะแนนโหวตสูงที่สุด และทีมของเขาซึ่งแสดงในโจทย์เพลง "Mansae" ของศิลปินเซเวนทีน ก็ได้รับคะแนนโหวตสูงสุดเช่นกัน ซึ่งทำให้ได้รับโอกาสในการขึ้นแสดงในรายการ เอ็ม! เคาท์ดาวน์
ตอนที่ 5 (5 พฤษภาคม 2560)
ประมวลภาพกิจกรรมต่างๆของเหล่าเด็กฝึกหัด อาทิเช่น การฟังบรรยายคลาสพิเศษจากตัวแทนพรอดิวเซอร์แห่งชาติ โบอา, การแข่งขันหาราชานักเต้น (Dancing King), การฝึกร่างกายให้แข็งแรงกับเทรนเนอร์มืออาชีพ, การแข่งขันงัดข้อของเด็กฝึกหัด, การโหวตเลือกวิชวลเซนเตอร์, การซ่อนกล้องเด็กฝึกหัด และการประกาศผลการคัดออกครั้งแรก ซึ่งจะคัดเด็กฝึกหัดให้เหลือเพียงแค่ 60 อันดับแรกเท่านั้น ที่จะได้ผ่านเข้ารอบต่อไป
ตอนที่ 6 (12 พฤษภาคม 2560)
เด็กฝึกหัดทั้ง 60 คนที่ผ่านเข้ารอบได้มารวมตัวกันและได้พบกับตัวแทนพรอดิวเซอร์แห่งชาติ โบอา ซึ่งโบอาได้แจ้งให้เด็กฝึกหัดทุกคนทราบว่า หลังจากการประกาศผลอันดับครั้งแรก คะแนนของเด็กฝึกหัดทุกคนจะถูกลบแล้วเริ่มต้นนับใหม่ และสำหรับในการแข่งขันในรอบต่อไปจะคัดเด็กฝึกหัดให้เหลือเพียงแค่ 35 คนเท่านั้น ซึ่งการแข่งขันในรอบนี้จะเป็นการแข่งขันตามตำแหน่ง (Position Battle) โดยเด็กฝึกหัดจะได้เลือกแข่งขันในตำแหน่งที่ตัวเองต้องการที่จะเดบิวต์ ได้แก่ ร้อง (Vocal), เต้น (Dance) และแร็ป (Rap) ในแต่ละตำแหน่งจะมีโจทย์เพลงและจำนวนสมาชิกของแต่ละเพลงกำหนดไว้ เด็กฝึกหัดที่ได้อันดับที่ 1 จากการประกาศผลอันดับที่ผ่านมาจะได้เลือกเป็นคนแรก และเรียงตามอันดับไปจนถึงอันดับที่ 60 โดยที่เด็กฝึกหัดจะไม่รู้ว่าคนอันดับก่อนหน้านั้นเลือกแข่งขันในตำแหน่งใดและเพลงใด เด็กฝึกหัดที่ได้คะแนนโหวตสูงสุดในแต่ละทีมจะได้รับคะแนนพิเศษเพิ่ม 10,000 คะแนน และถ้าเป็นคนที่ได้คะแนนโหวตสูงสุดในตำแหน่งนั้นๆ จะได้รับคะแนนพิเศษเพิ่มอีก 100,000 คะแนน รวมเป็น 110,000 คะแนน
ในวันทำการแสดงสด โบอา ไม่สามารถมาร่วมถ่ายทำได้เนื่องจากติดงาน จึงได้ อีทึก จากวงซูเปอร์จูเนียร์ รับหน้าที่พิธีกรพิเศษแทน
ตอนที่ 7 (19 พฤษภาคม 2560)
ต่อจากตอนที่แล้ว เป็นการแข่งขันแบ่งตามตำแหน่ง (Position Battle) กับทีมที่เหลือ และหลังจากทำการแสดงครบทุกทีมแล้ว อีทึกจึงได้ประกาศอันดับคะแนนรวมของเด็กฝึกหัดทั้งหมดแบ่งตามตำแหน่ง เด็กฝึกหัด 13 คน ซึ่งเป็นผู้ที่ได้รับคะแนนโหวตสูงสุดจาก 13 ทีม จะได้รับคะแนนพิเศษคนละ 10,000 คะแนน และเด็กฝึกหัดที่ได้อันดับที่ 1 จากตำแหน่งร้อง, เต้นและแร็ป จะได้รับคะแนนพิเศษอีก 100,000 คะแนน
ตอนที่ 8 (26 พฤษภาคม 2560)
เข้าสู่รอบ Concept Evalution โดยแบ่งเด็กฝึกหัดตามคอนเส็ปต์ที่พรอดิวซ์เซอร์ทั่วประเทศได้เลือกไว้ให้ ดังนี้
และประกาศผลการคัดออกรอบที่สอง โดยจะคัดเหลือ 35 อันดับแรก
ตอนที่ 9 (2 มิถุนายน 2560)
เข้าสู่รอบ Concept Evalution เนื่องจากมีการคัดออกและเด็กฝึกหัดในแต่ละคอนเส็ปต์มีจำนวนไม่เท่ากัน ทำให้มีการเปลี่ยนแปลงสมาชิกในแต่ละคอนเส็ปต์ และในรอบนี้ทีมที่ได้คะแนนสูงสุด จะได้คะแนนพิเศษ 220,000 คะแนน โดยผู้ทีได้อันดับ 1 ในทีมที่ชนะจะได้ 100,000 คะแนน ส่วนลำดับถัดไปจะได้คนละ 20,000 คะแนน
ตอนที่ 11 (16 มิถุนายน 2560)
ประมวลภาพการฝึกซ้อมเพื่อแข่งขันในรอบสุดท้ายของเด็กฝึกหัดในแต่ละทีม และเฉลยเซ็นเตอร์ โดย ทีม Hands On Me - แบ จินยอง (ซีไนน์) และ Super Hot - ฮา ซองอุน (อาดอร์แอนด์เอเบิล) มีโชว์พิเศษคือเพลง 나야나 (Pick Me) และ Always และสุดท้ายคือการประกาศ 11 อันดับเพื่อเดบิวต์เป็น Wanna One บอยแบนด์ที่คัดเลือกโดยพรอดิวซ์เซอร์ทั่วประเทศ
พระมหาราชครูพิธีศรีวิสุทธิคุณ (ชวิน รังสิพราหมณกุล)
พระมหาราชครูพิธีศรีวิสุทธิคุณ (ชวิน รังสิพราหมณกุล)  เป็นผู้ดำรงตำแหน่งประธานพระครูพราหมณ์คนปัจจุบันซึ่ง สำเร็จการศึกษาเศรษฐศาสตรบัณฑิตจากมหาวิทยาลัยรามคำแหง และบวชเป็นพราหมณ์ตั้งแต่ พ.ศ. 2521
ปัจจุบัน นอกจากดำรงตำแหน่งหัวหน้าพราหมณ์ สังกัดกองพระราชพิธี สำนักพระราชวังแล้ว เขายังเป็นประธานคณะพราหมณ์ทำหน้าที่ดูแลองค์การศาสนาพราหมณ์-ฮินดู อันได้แก่เทวสถานโบสถ์พราหมณ์ สมาคมฮินดูสมาช และ สมาคมฮินดูธรรมสภา ด้วย
ประวัติ
ชวิน รังสิพราหมณกุล เกิดเมื่อวันที่ 11 มกราคม พ.ศ. 2496 เป็นบุตรของพระราชครูวามเทพมุนี (สมจิตต์ รังสิพราหมณกุล) กับสิริมา รังสิพราหมณกุล (สกุลเดิม กฤษณะสุวรรณ) เมื่อแรกเกิดมีสุขภาพไม่แข็งแรงเพราะคลอดก่อนกำหนด แพทย์แนะนำให้ดื่มน้ำมาก ๆ ปู่และย่าจึงตั้งชื่อแก้เคล็ดว่า "อูฐ" ชวินมีน้องร่วมท้อง 3 คน คือ ทรงศร, ศรีล และสิริจิตต์
ด้านชีวิตสมรส พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้า ฯ พระราชทานน้ำพระสังข์สมรสให้พระราชครูวามเทพมุนี (ชวิน รังสิพราหมณกุล) กับวไลพร รังสิพราหมณกุล (สกุลเดิม บุนนาค) บุตรของฐาปนา บุนนาค และริต้า (สกุลเดิม เดอเยซูซ์) เมื่อวันที่ 23 พฤษภาคม พ.ศ 2546 ทั้งคู่ยังไม่มีบุตรสืบสกุล
แผ่นดินไหวในลิสบอน ค.ศ. 1755
แผ่นดินไหวดังกล่าวเน้นความตึงเครียดทางการเมืองในราชอาณาจักรโปรตุเกส และรบกวนความทะเยอทะยานด้านอาณานิคมในคริสต์ศตวรรษที่ 18 ของประเทศลงอย่างลึกซึ้ง เหตุการณ์ดังกล่าวถูกอภิปรายและพูดเขียนอธิบายอย่างกว้างขวางโดยนักปรัชญายุโรปยุคเรืองปัญญา และเป็นแรงบันดาลใจให้แก่พัฒนาการสำคัญในเทวยุติธรรม (theodicy) และในปรัชญาแห่งสุนทรียปรัชญา (sublime) เนื่องจากเป็นแผ่นดินไหวครั้งแรกที่มีการศึกษาทางวิทยาศาสตร์ถึงผลกระทบต่อพื้นที่อันกว้างใหญ่ จึงได้นำไปสู่การกำเนิดของวิทยาแผ่นดินไหวสมัยใหม่ และวิศวกรรมแผ่นดินไหว
เหตุการณ์
แผ่นดินไหวดังกล่าวเกิดขึ้นเมื่อเช้าวันที่ 1 พฤศจิกายน ค.ศ. 1755 ซึ่งเป็นวันสมโภชนักบุญทั้งหลาย (All Saints' Day) วันหยุดของนิกายคาทอลิก รายงานร่วมสมัยระบุว่าแผ่นดินไหวเกิดขึ้นนาน 3.5-6 นาที ทำให้เกิดรอยแรกขนาดใหญ่กว้าง 5 เมตรเกิดขึ้น ณ ใจกลางนคร ผู้รอดชีวิตต่างเร่งรุดไปยังพื้นที่เปิดของท่าเรือเพื่อความปลอดภัยและเฝ้ามองขณะที่น้ำลดต่ำลง ประมาณ 40 นาทีหลังเกิดแผ่นดินไหว คลื่นสึนามิขนาดยักษ์ได้พัดท่วมท่าเรือและเขตเมือง ไปจนถึงแม่น้ำทากัส หลังจากนี้ยังมีคลื่นสึนามิอีกสองคลื่นเกิดขึ้นตามมา ในบางพื้นที่ เพลิงได้โหมลุกอย่างรวดเร็วและลุกไหม้นานถึงห้าวัน
แรงสั่นสะเทือนจากแผ่นดินไหวสามารถรู้สึกได้ทั่วทวีปยุโรป ไกลถึงฟินแลนด์และแอฟริกาเหนือ และในบางแหล่งข้อมูล กระทั่งในกรีนแลนด์ และแคริบเบียน คลื่นสึนามิสูงถึง 20 เมตรกวาดชายฝั่งแอฟริกาเหนือ และพัดถล่มมาร์ตินีกและบาร์เบโดสทั่วมหาสมุทรแอตแลนติก
ผลกระทบ
นักประวัติศาสตร์เศรษฐกิจ อัลวาโร เปเรรา ประเมินว่า จากประชากรของลิสบอนที่ประมาณ 200,000 คน มีผู้เสียชีวิตราว 30,000-40,000 คน และอีก 10,000 คนอาจเสียชีวิตในโมร็อกโก อย่างไรก็ดี การศึกษารายงานร่วมสมัยซึ่งเกี่ยวข้องกับเหตุการณ์แผ่นดินไหวครั้งนี้ใน ค.ศ. 2009 พบว่าตัวเลขนี้คลุมเครือ และยากที่จะแยกจากรายงานการเกิดแผ่นดินไหวท้องถิ่นในช่วงเวลาไล่เลี่ยกัน คือ 18-19 พฤศจิกายน เปเรราประเมินว่ายอดผู้เสียชีวิตทั้งสิ้นในโปรตุเกส สเปนและโมร็อกโกจากแผ่นดินไหว ตลอดจนอัคคีภัยและคลื่นสึนามิที่เกิดตามมาอยู่ที่ 40,000 ถึง 50,000 คน
ความพยายามสร้างนครใหม่
พระเจ้าโจเซที่ 1 พระมหากษัตริย์แห่งโปรตุเกส และเสนาบดี พยายามสร้างนครขึ้นใหม่ วันที่ 4 ธันวาคม ค.ศ. 1755 ประมาณหนึ่งเดือนให้หลังเหตุแผ่นดินไหว มานูเอล ดา แมร์ (Manuel da Maia) หัวหน้าวิศวกร นำเสนอแผนการของเขาสำหรับการสร้างกรุงลิสบอนขึ้นใหม่ แมร์เสนอห้าทางเลือกตั้งแต่ละทิ้งกรุงลิสบอนไปจนถึงสร้างนครใหม่ขึ้นอย่างสมบูรณ์ ซึ่งพระเจ้าโจเซและเสนาบดีตัดสินใจเลือกการรื้อถอนย่านไบซา (Baixa quarter) และ "สร้างถนนใหม่โดยไม่รีรอ"
รูดอล์ฟที่ 4 ดยุกแห่งออสเตรีย
รูดอล์ฟที่ 4 ดยุคแห่งออสเตรีย หรือ รูดอล์ฟผู้ก่อตั้ง (Rudolf IV von Österreich หรือ Rudolf der Stifter, Rudolf IV, Duke of Austria) (1 พฤศจิกายน ค.ศ. 1339 - 27 กรกฎาคม ค.ศ. 1365) รูดอล์ฟที่ 4เป็นดยุคแห่งออสเตรียของราชวงศ์ฮับส์บวร์ก และ ประกาศตนเองเป็นอาร์ชดยุกแห่งอาณาจักรอาร์ชดยุกแห่งออสเตรียระหว่างปี ค.ศ. 1358 ถึงปี ค.ศ. 1365 โดยการปลอมเอกสาร “Privilegium Maius” เพื่ออ้างสิทธิต่างๆ ของอาณาจักรอาร์ชดยุกที่ตั้งขึ้น
ดูเพิ่ม
1339 1365
กระโดดน้ำเวิลด์คัพ
กระโดดน้ำเวิลด์คัพ (World Aquatics Diving World Cup) เป็นการแข่งขันกีฬากระโดดน้ำระหว่างประเทศ อยู่ภายใต้การดูแลของกีฬาทางน้ำโลก จัดขึ้นครั้งแรกที่เดอะวูดแลนด์, รัฐเท็กซัส ในปี ค.ศ. 1979 และจัดขึ้นทุกสองปี ตั้งแต่ปี ค.ศ. 2000 การแข่งขันจัดขึ้นในเมืองเจ้าภาพโอลิมปิกฤดูร้อนของแต่ละปีโอลิมปิก
รายชื่อทางแยกในเขตจตุจักร
รายชื่อทางแยกในเขตจตุจักร เฉพาะทางแยกสัญญาณไฟจราจร รวมทั้งทางแยกบางแห่งที่ไม่มีสัญญาณไฟจราจรและไม่ใช่ทางแยกต่างระดับ แต่มีชื่อเรียกอย่างเป็นทางการ สำหรับชื่อทางแยกต่างระดับและรายละเอียด ดูที่รายชื่อทางแยกในกรุงเทพมหานคร
บ๊อบ เดอะ บิวเดอร์
โดยในแต่ละตอน บ๊อบกับกลุ่มจะช่วยปรับปรุง, ก่อสร้าง และซ่อมแซมสิ่งของและสิ่งก่อสร้าง วลีติดปากของบ๊อบคือ "เราซ่อมได้ไหม?" โดยที่ตัวละครอื่นตอบว่า "ได้อยู่แล้ว!" และวลีนี้เป็นเพลงเปิดของการ์ตูนเรื่องนี้อีกด้วย
ในประเทศไทยออกอากาศทาง RAMA และ Disney Junior
ซีรีส์รีบูตฉายรอบปฐมทัศน์ในสหราชอาณาจักรทางแชนแนลไฟฟ์เมื่อวันที่ 1 กันยายน พ.ศ. 2558 และอีกสองเดือนต่อมาในสหรัฐทางพีบีเอสคิดส์วันที่ 12 พฤศจิกายน
การเผยแพร่
บ๊อบ เดอะ บิวเดอร์ ได้มีการเผยแพร่กว่า 30 ภาษาเช่นอังกฤษ ฝรั่งเศส สเปน เยอรมัน อิตาลี ดัตช์ ฮิบรู ฮินดี ไทย และภาษาอื่นๆรายการนี้เผยแพร่ทาง CBeebies ในช่อง BBC ของสหราชอาณาจักร
ส่วนรุ่นอเมริกาเหนือได้เปลื่ยนเสียงพากษ์ให้เป็นแบบอเมริกันเช่น ใช้คำว่า"ซอกเกอร์" แทนคำว่า "ฟุตบอล" เพื่อไม่ให้สับสนกับกีฬากริดไอเอิร์นฟุตบอล
ในขณะที่ญี่ปุ่น มีการรายงานว่าบ๊อบสมควรที่จะมีห้านิ้วแทนที่จะเป็นสี่นิ้ว เพราะในการฝึกที่จะเป็นยากูซ่านั้น ทุกคนจะต้องตัดนิ้วก้อยออก  โดยความเป็นจริงแล้ว รายการนี่ไม่ได้มีการเปลี่ยนแปลงฉาก เหมือนกับโปสแมน แพต และเดอะซิมป์สันส์
แหล่งข้อมูลอื่น
อื่นๆ
ประเทศมองโกเลียในโอลิมปิกฤดูร้อน 2012
ประเทศมองโกเลีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
ฮุ่ย รั่วฉี
ฮุ่ย รั่วฉี (เกิดวันที่ 4 มีนาคม ค.ศ. 1991 ที่ต้าเหลียน) เป็นนักกีฬาวอลเลย์บอลหญิงชาวจีน ผู้ทำหน้าที่เป็นตัวตบหัวเสาและเป็นอดีตกัปตันวอลเลย์บอลหญิงทีมชาติจีน
นอกจากนี้ สื่อในประเทศจีนยังได้มีการจัดให้ฮุ่ย รั่วฉี เป็น 1 ใน 10 สาวงามของทีมชาติจีนในโอลิมปิกฤดูร้อน 2012
ประวัติ
ค.ศ. 2014 ทางเว็บไซต์วอลเลย์วูดของสหรัฐอเมริกา ได้จัดให้มีการโหวตนักกีฬาในดวงใจประจำปี 2013 โดยฮุ่ย รั่วฉี ได้เป็น 1 ใน 8 นักวอลเลย์บอลที่ทางเว็บไซต์ได้เปิดตัวของกลุ่มแรก จากนั้น เธอได้รับเลือกผ่านเข้าสู่รอบที่ 2 โดยได้รับการจัดให้อยู่ในกลุ่มเอช ซึ่งเป็นกลุ่มเดียวกับนุศรา ต้อมคำ และซะโอะริ คิมุระ
ผลงานในระดับอาชีพ
ฮุ่ยเข้าแข่งขันชิงแชมป์สโมสรโลก 2013 ให้แก่ทีมกวางตุ้งเอเวอร์แกรนด์ โดยได้รับรางวัลเหรียญทองแดงหลังจากเป็นฝ่ายชนะทีมโฟเลโรซือริช ที่ 3-1 เซต
โรงเรียนเชียงแก้วพิทยาคม
โรงเรียนเชียงแก้วพิทยาคม เป็นโรงเรียนมัธยมศึกษา ตั้งอยู่ที่บ้านดอนโด่ ตำบลจิกเทิง อำเภอตาลสุม จังหวัดอุบลราชธานี เปิดสอนระดับชั้นมัธยมศึกษาตอนต้นและมัธยมศึกษาตอนปลาย สังกัดสำนักงานเขตพื้นที่การศึกษามัธยมศึกษาอุบลราชธานี อำนาจเจริญ กระทรวงศึกษาธิการ โดย สุขวิช รังสิตพล รัฐมนตรีว่าการกระทรวงศึกษาธิการ ประกาศจัดตั้งเมื่อวันที่ 8 พฤษภาคม พ.ศ. 2540
ประวัติโรงเรียน
โรงเรียนเชียงแก้วพิทยาคม เดิมเป็นสาขาของโรงเรียนตาลสุมพัฒนา เปิดทำการเรียนการสอนครั้งแรกเมื่อปีการศึกษา 2534 โดยนายทองพูน ผาลิพัฒน์ อาจารย์ใหญ่โรงเรียนตาลสุมพัฒนา เป็นผู้ริเริ่ม ทำการเรียนการสอนครั้งแรกโดยอาศัยอาคารเรียนชั่วคราวของโรงเรียนชุมชนบ้านเชียงแก้ว ( โรงเรียนประถมศึกษา )  เปิดสอนระดับชั้นมัธยมศึกษาปีที่  1  มีนักเรียน  31  คน  มีครูจากโรงเรียนตาลสุมพัฒนามาช่วยสอน  2  คน ปีการศึกษา 2536 เปิดสอนชั้น ม.1 -3 มีนักเรียน 114 คน ครูประจำชั้น 2 คนครูช่วย สอน 7 คนปีการศึกษา 2538  ได้ย้ายที่ทำการสอนมาตั้ง อยู่บริเวณที่ดินสาธารณประโยชน์(ดอนปู่ตา) หมู่ที่5 บ้านดอนโด่  เนื้อที่  65  ไร่ โดยความเห็นชอบของ สภาตำบลจิกเทิงและชาวบ้าน  ร่วมกันจัดสร้างอาคารเรียนชั่วคราวขึ้น โดยการนำของนายยง เลือกนารี  ผู้อำนวยการโรงเรียนตาลสุมพัฒนา  มีนางนินนาท  ไชยกาล  ผู้ช่วยผู้อำนวยการโรงเรียนตาลสุมพัฒนา  เป็นผู้ประสานงานโรงเรียนสาขา  เปิดสอนชั้นมัธยมศึกษาปีที่  1-3  มีนักเรียน  215  คน  ครูประจำ  3  คน  ครูช่วยสอน  8  คน
วันที่ 8  พฤษภาคม  2540 สุขวิช รังสิตพล ประกาศจัดตั้งเป็นโรงเรียนเอกเทศ โดยใช้ชื่อว่า “โรงเรียนเชียงแก้วพิทยาคม ” เปิดสอนระดับชั้นมัธยมศึกษาปีที่ 1-3  จำนวน  6  ห้องเรียน มีนักเรียน  214   คน ครูประจำ  4  คน  ครูช่วยสอน  7  คน  มีนายยง  เลือกนารี ผู้อำนวยการโรงเรียนตาลสุมพัฒนา ปฏิบัติหน้าที่ในฐานะผู้บริหารโรงเรียนเชียงแก้วพิทยาคม
อี ฮย็อน-อิล
อี ฮย็อน-อิล (이현일; ; 17 เมษายน ค.ศ. 1980 — ) เป็นนักแบดมินตันชายชาวเกาหลีใต้
ประวัติ
อี ฮย็อน-อิล ได้เข้าร่วมกีฬาแบดมินตันในโอลิมปิกฤดูร้อน 2004 ประเภทชายเดี่ยว เขาสามารถผ่านเข้าสู่รอบ 16 คนสุดท้ายได้ และพ่ายให้กับบุญศักดิ์ พลสนะจากประเทศไทย
ในเดือนพฤศจิกายน ค.ศ. 2010 อี ฮย็อน-อิล เป็นตัวแทนของประเทศเกาหลีใต้ ในการแข่งขันเอเชียนเกมส์ 2010ที่กว่างโจว เขาได้เข้าร่วมแบดมินตันในประเภทชายเดี่ยว และได้รับเหรียญเงินจากการแข่งขัน
เมื่อวันที่ 10 กันยายน ค.ศ. 2012 อี ฮย็อน-อิล ได้ลาออกจากการเป็นสมาชิกสหพันธ์แบดมินตันโลก และในวันที่ 6 พฤศจิกายน ค.ศ. 2013 ได้กลับมาเป็นสมาชิกอีกครั้ง
แหล่งข้อมูลอื่น
1980
สี่เสือแห่งเอเชีย
สี่เสือแห่งเอเชีย (Four Asian Tigers) หรือมังกรเอเชียเป็นคำที่ใช้อ้างถึงเศรษฐกิจที่พัฒนาอย่างรวดเร็วของฮ่องกง สิงคโปร์ เกาหลีใต้และไต้หวัน ประเทศหรือบริเวณเหล่านี้เป็นบริเวณที่มีอัตราการเติบโตอย่างรวดเร็วและต่อเนื่อง (มากกว่า 7% ต่อปี)และมีการพัฒนาอุตสาหกรรมอย่างรวดเร็วระหว่าง พ.ศ. 2503 – 2533 ในศตวรรษที่ 21 ทั้งหมดได้พัฒนาไปสู่เศรษฐกิจที่ก้าวหน้าและมีรายได้สูง โดยเฉพาะความสามารถในการแข่งขัน ตัวอย่างเช่น ฮ่องกงและสิงคโปร์เป็นผู้นำทางด้านศูนย์กลางการเงินระดับนานาชาติในขณะที่เกาหลีใต้และไต้หวันเป็นผู้นำทางด้านเทคโนโลยีสารสนเทศ ความสำเร็จทางเศรษฐกิจของประเทศเหล่านี้เป็นแบบจำลองสำหรับประเทศกำลังพัฒนา
ประสบการณ์ของประเทศในกลุ่มเสือนี้ขึ้นกับนโยบายทางด้านอุตสาหกรรมซึ่งสนับสนุนการส่งออกและการเป็นชาติอุตสาหกรรม ธนาคารโลกได้ยอมรับนโยบายเสรีนิยมใหม่ด้วยความรับผิดชอบต่อการขยายตัว รวมทั้งการรักษาระบบการค้าทางด้านการส่งออกโดยยอมรับข้อดีของนโยบายการควบคุมทางการเงิน เช่นการกำหนดการลงทุนในตลาดล่างโดยรัฐสำหรับการให้กู้ต่ออุตสาหกรรมส่งออกเฉพาะอย่าง มีการวิเคราะห์จากหลากหลายสถาบันว่านโยบายของรัฐทำให้การเจริญเติบโตเกิดขึ้นได้ดีแต่ไม่ได้เหมาะกับลัทธิเสรีนิยมใหม่ แต่ก็ทำให้มีการเติบโตอย่างยั่งยืนมามากกว่าทศวรรษ ลักษณะทั่วไปของประเทศในกลุ่มเสือคือรัฐบาลให้ความสำคัญกับการลงทุนทางด้านการศึกษา ระบบการเมืองที่ไม่เป็นประชาธิปไตยและเน้นเครือญาติในการพัฒนาช่วงแรก เป็นพันธมิตรที่แน่นแฟ้นของสหรัฐอเมริกา
ความล้มเหลวทางเศรษฐกิจของประเทศกลุ่มเสือเกิดขึ้นในวิกฤตการณ์การเงินในเอเชีย พ.ศ. 2540 สิงคโปร์และไต้หวันไม่ได้รับอันตราย เกาหลีใต้ประสบปัญหาหนี้เสียจำนวนมาก ส่วนฮ่องกงประสบปัญหาเกี่ยวกับการโจมตีตลาดหุ้นและสกุลเงิน แต่ไม่กี่ปีต่อมา ประเทศในกลุ่มเสือเหล่านี้ก็กลับมามีเสถียรภาพทางเศรษฐกิจดังเดิม รวมทั้งเกาหลีใต้ที่มีสถานการณ์ย่ำแย่ที่สุด
พิพิธภัณฑ์อวกาศฮ่องกง
พิพิธภัณฑ์อวกาศฮ่องกง เป็นพิพิธภัณฑ์ดาราศาสตร์และอวกาศที่ตั้งอยู่ในจิ๊มซ้าโจ๋ย ฮ่องกง เปิดเมื่อวันที่ 8 ตุลาคม พ.ศ. 2523 บริหารงานโดยกรมบริการด้านสันทนาการและวัฒนธรรมของรัฐบาลฮ่องกง อาคารโดดเด่นสะดุดตา สำหรับรูปทรงครึ่งวงกลมซึ่งมีท้องฟ้าจำลองเป็นแห่งเดียวในฮ่องกง สิ่งอำนวยความสะดวกหลักของพิพิธภัณฑ์ตั้งอยู่ในอาคารถัดจากท้องฟ้าจำลองซึ่งจัดแสดงข้อมูลเกี่ยวกับระบบสุริยะ จักรวาลวิทยา และการบินในอวกาศ สามารถเข้าถึงได้จากถนน Salisbury โดยอยู่ติดกับศูนย์วัฒนธรรมฮ่องกง พิพิธภัณฑ์ศิลปะฮ่องกง และหอนาฬิกาจิ๊มซ้าโจ๋ย นอกจากนี้ พิพิธภัณฑ์วิทยาศาสตร์ฮ่องกงและพิพิธภัณฑ์ประวัติศาสตร์ฮ่องกงยังตั้งอยู่ในจิ๊มซ้าโจ๋ย
นิทรรศการ
เนื่องจากนิทรรศการส่วนใหญ่ในพิพิธภัณฑ์อวกาศเป็นแบบมีส่วนร่วม (ปฏิสัมพันธ์) จึงมีการจัดแสดงที่มีคุณค่าทางประวัติศาสตร์ค่อนข้างน้อย อย่างไรก็ตาม ตั้งแต่ปี พ.ศ. 2562 พิพิธภัณฑ์มีการจัดแสดงทางประวัติศาสตร์อย่างน้อย 17 รายการ ตั้งแต่ปี พ.ศ. 2524 พิพิธภัณฑ์เริ่มซื้อชิ้นส่วนอุกกาบาต เช่น อุกกาบาตแร่เหล็ก, อุกกาบาตโปร่งแสง (พาลาสไซต์) และอุลกมณี ในปี พ.ศ. 2526 พิพิธภัณฑ์อวกาศได้ซื้อแอสโตรแลบของอินเดีย (อุปกรณ์สำหรับใช้วัดหาตำแหน่งของวัตถุท้องฟ้า) ในเดือนพฤษภาคม 2543 ธงของฮ่องกงซึ่งประดับไว้ในเสินโจว 1 ซึ่งเป็นยานอวกาศเสินโจวไร้คนขับลำแรกจากประเทศจีนได้จัดแสดงในพิพิธภัณฑ์ ในเดือนกรกฎาคมปีเดียวกันนั้น ใบรับรองชื่อดาวเคราะห์น้อย 3297 "Hong Kong" ก็ถูกจัดแสดงด้วยเช่นกัน ในปี 2017 Yang Liwei บุคคลแรกที่ส่งไปยังโครงการอวกาศจีน บริจาคชุดทำงานให้กับพิพิธภัณฑ์อวกาศ
สิ่งอำนวยความสะดวก
พิพิธภัณฑ์มีสองปีก คือ ปีกตะวันออกและปีกตะวันตก อดีตประกอบด้วยศูนย์กลางของท้องฟ้าจำลองของพิพิธภัณฑ์ซึ่งมีโครงสร้างโดมรูปไข่ ด้านล่างเป็นโรงละครอวกาศสแตนลีย์ โฮ หอวิทยาศาสตร์อวกาศ เวิร์กช็อป และสำนักงาน ฝั่งตะวันตกเป็นที่ตั้งของ Hall of Astronomy, ห้องโถงบรรยาย, ร้านขายของที่ระลึกและสำนักงาน